钦定古今图书集成/理学汇编/学行典/第204卷 > 林沐
## 钦定古今图书集成/理学汇编/学行典/第204卷 > 林沐

按《无锡县志》：“林沐，字自新。父死而贫，营什一以养母，
兼抚诸弟。其季贾荆襄，罄其赀，被恶疾而归，沐匿之
别舍，疗治既差，乃引见母，且更资之。母尝患疾，暑月
思黄雀，又冬思啖蟹，沐竟求得之以进。后母八十馀
而卒，谓沐曰：‘吾生死赖汝无憾，今长往愿，而子事尔，
亦如尔之事我耳’。”沐无他奇行，而十预宪旌，人皆呼
为“林孝子。”